16.2.2015 Jurnalul Oficial al Uniunii Europene L 40/7 REGULAMENTE REGULAMENTUL DE PUNERE ÎN APLICARE (UE) 2015/240 AL CONSILIULUI din 9 februarie 2015 privind punerea în aplicare a Regulamentului (UE) nr. 269/2014 privind măsuri restrictive în raport cu acţiunile care subminează sau amenință integritatea teritorială, suveranitatea și independența Ucrainei CONSILIUL UNIUNII EUROPENE, având în vedere Tratatul privind funcţionarea Uniunii Europene, având în vedere Regulamentul (UE) nr. 269/2014 al Consiliului din 17 martie 2014 privind măsuri restrictive în raport cu acţiunile care subminează sau amenință integritatea teritorială, suveranitatea şi independența Ucrainei (/), în special articolul 14 alineatul (1), întrucât: (1) La 17 martie 2014, Consiliul a adoptat Regulamentul (UE) nr. 269/2014. (2) Având în vedere continuarea gravității situației de pe teren din Ucraina, Consiliul consideră că şi alte persoane şi entităţi ar trebui adăugate pe lista persoanelor fizice şi juridice, a entităților și a organismelor care fac obiectul măsurilor restrictive, prevăzută în anexa I la Regulamentul (UE) nr. 269/2014. (3) Prin urmare, anexa I la Regulamentul (UE) nr. 269/2014 ar trebui modificată în consecință, ADOPTĂ PREZENTUL REGULAMENT: Articolul 1 Persoanele şi entitățile care figurează pe lista din anexa la prezentul regulament se adaugă pe lista prevăzută în anexa I la Regulamentul (UE) nr. 269/2014. Articolul 2 Prezentul regulament intră în vigoare la 16 februarie 2015. Se publică în Jurnalul Oficial al Uniunii Europene. Prezentul regulament este obligatoriu în toate elementele sale şi se aplică direct în toate statele membre. Adoptat la Bruxelles, 9 februarie 2015. Pentru Consiliu Președintele F. MOGHERINI () J0L78,17.3.2014,p. 6.